RuPaul’s Drag Race

Huippu- drag queen haussa () on yhdysvaltalainen tosi-tv-sarja, jota juontaa drag-supertähti RuPaul. Ohjelma on realitykilpaily, jonka ideana on etsiä Amerikan uusi drag-supertähti erilaisten haasteiden ja tehtävien kautta. Juoni on samankaltainen kuin Huippumalli haussa - ja Muodin huipulle -ohjelmissa. Sarja on poikinut suurta suosiota seksuaali- ja sukupuolivähemmistöjen keskuudessa, ja se on voittanut useita palkintoja. Lisäksi siitä on muodostunut kansainvälinen Drag Race -formaatti, jonka pohjalta sarjasta on tehty paikallisia versioita muun muassa Thaimaassa, Kanadassa, Alankomaissa, Espanjassa, Yhdistyneessä kuningaskunnassa, Uudessa-Seelannissa, Australiassa, Ruotsissa, Belgiassa sekä Ranskassa. RuPaul ei kuitenkaan esiinny suurimmassa osassa kansainvälisistä versioista. Vuonna 2012 ilmestyi ensimmäinen jakso sarjan spin-offia nimeltä Huippu- drag queen haussa: Tähtiloistoa, jossa aiempien kausien kilpailijat palaavat taistelemaan paikasta drag-kilpailun “Hall of Famessa”. Vuonna 2021 spin-offia on tehty kuusi kautta. Suomessa sarjaa on esitetty kanavilla TV5, Sub ja Ava. Näiden lisäksi Kanadan ja Yhdistyneen kuningaskunnan versiot ovat katsottavissa Yle Areenasta. ==Taustaa== Ohjelma sai vihreän valon toukokuussa 2008, MTV:n lehdistötiedotteen mukaan. Sarja sai ensi-iltansa Yhdysvalloissa 2. helmikuuta 2008 Logo-kanavalla. 31\. maaliskuuta 2016 LogoTV kertoi jatkavansa sarjaa yhdeksännellä kaudella. ==Formaatti== Kilpailun karsinnasta ilmoitetaan netissä, ja halukkaat kilpailijat lähettävät koe-esiintymisvideonsa tuotantoyhtiölle. Viimeisen päätöksen kilpailijoiden valinnasta tekee kuitenkin RuPaul itse. Kilpailijat voivat edustaa mitä tahansa sukupuolta tai seksuaalista suuntautumista, mutta useimmat hakijoista ovat homomiehiä. Ensimmäinen transnainen kilpailussa nähtiin kaudella 2, jonka Reunion-jaksossa neljäntenä tippunut Sonique kertoi transsukupuolisuudestaan. Kolmannellatoista tuotantokaudella sarjassa nähtiin myös ensimmäistä kertaa transmies, kolmannelle sijalle kisassa päässyt Gottmik. Lisäksi Yhdistyneen kuningaskunnan version kolmannella tuotantokaudella nähtiin koko franchisen ensimmäinen cissukupuolinen nainen kilpailijana, Victoria Scone. Erikoisjaksoja lukuun ottamatta, jokainen jakso seuraa samaa kaavaa, joka sisältää minihaasteen, päähaasteen, kilpailijoiden catwalk-kävelyn, tuomaroinnin ja pudotuksen. RuPaul päättää putoavan kilpailijan kahden huonoimman kilpailijan välillä käydystä huulisynkasta. On myös erikoistapauksia, joissa jaksossa pudotetaan molemmat kilpailijat, ei kumpaakaan tai sääntörikkomukseen syyllistynyt kilpailija. Sarjan historiassa on myös nähty muutama tapaus, jossa kilpailija on itse päättänyt poistua kilpailusta. ===Päähaasteet=== Päähaasteiden vaatimukset vaihtuvat jokaisessa jaksossa, ja ne voivat olla joko yksin tai ryhmässä tehtäviä. Haasteen voittaja saa palkinnon, joka on usein ollut räätälöity asu, lomamatka, lahjakortti tai laadukas meikkituote. Jotkin haasteista toistuvat joka kaudella, kuten julkisuuden henkilöitä ja peliohjelmia parodioiva Mulkkisvisa (engl. Snatch Game) ja näyttävä musikaalihaaste Rusikaali (yhdistelmä sanoista RuPaul ja musikaali, engl. Rusical). Haaste Kuvaus Brändäyshaaste Kilpailijat käsikirjoittavat ja esittävät mainoksen itse keksimälleen tuotteelle tai palvelulle. Designhaaste Kilpailijat suunnittelevat ja toteuttavat epätavallisista materiaaleista asukokonaisuuden. Mulkkisvisa Kilpailijat imitoivat valitsemiaan julkisuuden henkilöitä ja osallistuvat kuvitteelliseen peliohjelmaan. Muodonmuutoshaaste Kilpailijat pukevat ja meikkaavat itsensä sekä vieraan tyyliin, joka kuvastaa juuri heidän drag-tyyliään. Vieraat ovat olleet esimerkiksi sarjan faneja, entisiä sotilaita sekä kilpailijoiden perheenjäseniä. Näyttelemishaaste Kilpailijat näyttelevät kuvitteellisessa televisiosarjassa tai elokuvassa. Roast-haaste Kilpailijat kirjoittavat ja esittävät johonkin tiettyyn henkilöihin kohdistuvan roast-esityksen, jossa he tekevät pilaa tästä. Roastin kohteeksi on tähän mennessä päässeet RuPaul itse, Michelle Visage ja edelliskausien Miss Miellyttävät. Rusikaali Kilpailijat esiintyvät musikaalissa, jossa he joko laulavat tai huulisynkkaavat hahmojen sanat. Stand up -haaste Kilpailijat kirjoittavat ja esittävät “yhden naisen show’n” jossa he tekevät pilaa tuomareista ja kanssakilpailijoista. Tanssiaishaaste Kilpailijat esittävät catwalkilla kolme tiettyyn kategoriaan kuuluvaa lookia, joista viimeinen on itsetehty. Saanut inspiraationsa ballroom-kulttuurista. Viimeinen haaste Kilpailijat kirjoittavat omat säkeistönsä johonkin RuPaulin kappaleeseen ja esittävät ne. Kausilla 1-8 haaste oli erilainen; kilpailijat esiintyivät RuPaulin kappaleen musiikkivideolla. ===Minihaasteet=== Lähes jokaisessa jaksossa on minihaaste. Kuten päätehtävätkin, minihaasteiden vaatimukset vaihtuvat joka jaksossa. Usein esiintyneitä haasteita ovat käsinukkehaaste, jossa kilpailijat esittävät käsinuken avulla kanssakilpailijaa ja “Reading Is Fundamental” -haaste, jossa kilpailijat “lukevat” (tekevät pilkkaa humoristisella tavalla) toisiaan. Minihaasteen voittaja palkitaan yleensä jollakin edulla viikon päähaasteessa. ===Tuomarointi=== Sarjan tuomaristoon kuuluivat sarjan alussa RuPaulin lisäksi muotisuunnittelija Santino Rice ja muotiasiantuntija Merle Ginsberg. Ginsbergin korvasi kolmannella tuotantokaudella RuPaulin läheinen ystävä Michelle Visage. Ricen tilalle taas tulivat seitsemännellä kaudella vaihtuvat tuomarit Carson Kressley ja Ross Mathews. Lisäksi sarjassa on ollut useita julkisuuden henkilöitä vierailevina tuomareina. Tuomaroinnin aluksi RuPaul julistaa kilpailijat, jotka ovat jatkossa, eivätkä saa palautetta. Heidän poistuttua lavalta kilpailijat käydään yksitellen läpi, jonka jälkeen kaikki kilpailijat poistuvat takahuoneeseen odottamaan, kun tuomaristo pohtii heidän suoriutumista. Kilpailijat kutsutaan takaisin ja RuPaul julistaa haasteen voittajan. Huonoiten suoriutuneet huulisynkkaavat toisiaan vastaan viimeisenä yrityksenään tehdä vaikutus RuPauliin. Huulisynkan jälkeen RuPaul päättää kuka saa jatkaa kisassa ja kuka joutuu jättämään kilpailun. ===Kulisseissa kuhisee=== Kulisseissa kuhisee (engl. Untucked) on sarja, jossa seurataan kilpailijoiden keskustelua greenroomissa tuomariston arvioinnin ajan. Ensimmäisellä kaudella tätä ei kuitenkaan ollut, mutta Logo TV julkaisi samankaltaista nettisarjaa nimeltä Under the Hood of RuPaul’s Drag Race. Seitsemännen, kahdeksannen ja yhdeksännen kauden Kulisseissa kuhisee -jaksot julkaistiin myös netissä, tällä kertaa YouTubessa. ===Finaali=== Finaali on neljännestä tuotantokaudesta lähtien kuvattu tavallisen studion ulkopuolella. Voittajan julkistamisen lisäksi finaalissa muistellaan kulunutta kautta ja kruunataan kilpailussa mukavin ja avuliain kilpailija “Miss Miellyttävä” (engl. Miss Congeniality). Kausina 1-9 Miss Miellyttävä valittiin yleisöäänestyksellä, mutta kymmenennestä tuotantokaudesta eteenpäin kanssakilpailijat ovat valinneet tittelin saajan. Kausina 1-3 finaali kuvattiin studiossa, mutta kolmannen kauden voittaja vuodettiin nettiin juorubloggaaja Perez Hiltonin toimesta. Tämän jälkeen finaali siirtyi kuvattavaksi studion ulkopuolelle ja kaikkien finaalissa olevien kilpailijoiden voitto on kuvattu. Näin voittaja saadaan tietää vasta kun finaali lähetetään televisiosta. ==Palkinnot== Jokaisella kaudella, RuPaul's Drag Racen voittaja vastaanottaa valikoiman palkintoja. Nämä palkinnot ovat kasvaneet arvoltaan kun sarja on saanut enemmän suosiota ja siten saanut isomman budjetin. Palkinnot eri kausilla olivat: ====Huippu- drag queen haussa==== Kausi Palkinnot 1 * 20 000$ * Paikka Logon Drag Race-kiertueen pääesiintyjänä * Mainostyö L.A. Eyeworksin legendaarisessa designer- silmälasikampanjassa * Kuva-artikkeli Paper Magazinessa * Kruunu ja valtikka Fierce Drag Jewelsiltä 2 * 25 000$ * Elinikäinen tarjonta NYX-kosmetiikkaa, ja olla NYXCosmetics.comin malli * Paikka Logon Drag Race-kiertueen pääesiintyjänä * Mainostyö L.A. Eyeworksin legendaarisessa designer- silmälasikampanjassa * Yksivuotinen PR-sopimus johtavalla HLBT-firma Project Publicityn kanssa * Kruunu ja valtikka Fierce Drag Jewelsiltä 3 * 75 000$ * Elinikäinen tarjonta KRYOLAN-kosmetiikkaa * Paikka Logon Drag Race-kiertueen pääesiintyjänä * Kruunu ja valtikka Fierce Drag Jewelsiltä 4 * 100 000$ * Elinikäinen tarjonta NYX-kosmetiikkaa * Paikka Logon Drag Race-kiertueen pääesiintyjänä * Lomamatka ALandCHUCK.travelin kustantamana * Kruunu ja valtikka Fierce Drag Jewelsiltä 5 * 100 000$ * Elinikäinen tarjonta COLOREVOLUTION-kosmetiikkaa * Paikka Logon Drag Race-kiertueen pääesiintyjänä * Lomamatka ALandCHUCK.travelin kustantamana * Kruunu ja valtikka Fierce Drag Jewelsiltä 6 * 100 000$ * Vuoden tarjonta COLOREVOLUTION-kosmetiikkaa * Kruunu ja valtikka Fierce Drag Jewelsiltä 7 * 100 000$ * Vuoden tarjonta Anastasia Beverly Hills-kosmetiikkaa * Kruunu ja valtikka Fierce Drag Jewelsiltä 8 * 100 000$ * Vuoden tarjonta Anastasia Beverly Hills-kosmetiikkaa * Kruunu ja valtikka Fierce Drag Jewelsiltä 9 * 100 000$ * Vuoden tarjonta Anastasia Beverly Hills-kosmetiikkaa * Kruunu ja valtikka Shandar Fashion Accessories and Shoesiltä 10 * 100 000$ * Vuoden tarjonta Anastasia Beverly Hills- kosmetiikkaa * Kruunu ja valtikka Fierce Drag Jewelsiltä 11 * 100 000$ * Vuoden tarjonta Anastasia Beverly Hills-kosmetiikkaa * Kruunu ja valtikka Fierce Drag Jewelsiltä 12 * 100 000$ * Vuoden tarjonta Anastasia Beverly Hills-kosmetiikkaa * Kruunu ja valtikka Fierce Drag Jewelsiltä 13 * 100 000$ * Vuoden tarjonta Anastasia Beverly Hills-kosmetiikkaa * Kruunu ja valtikka Fierce Drag Jewelsiltä ====Huippu- drag queen haussa: Tähtiloistoa==== Kausi Palkinnot 1 * 100 000$ * Paikka Drag Race Hall of Famessa * Tarjonta MAC- kosmetiikkaa * Lomamatka ALandCHUCK.travelin kustantamana 2 * 100 000$ * Paikka Drag Race Hall of Famessa * Vuoden tarjonta Anastasia Beverly Hills- kosmetiikkaa 3 4 5 6 ====Huippu- drag queen haussa UK==== Kausi Palkinnot 1 * Matka Hollywoodiin toteuttamaan oma digitaalinen sarjaWOW Productions:in tuottamana * Kruunu ja valtikka Fierce Drag Jewelsiltä 2 3 ====Huippu- drag queen haussa Down Under==== Kausi Palkinnot 1 * Vuoden tarjonta meikkiä Revolution Beauty Cosmeticsilta * 30 000$ * Kruunu ja valtikka ==Tuotantokaudet== ===Huippu- drag queen haussa=== Tuotantokausi Esitetty Voittaja Perintösija Miss Miellyttävä 1 2. helmikuuta - 23. maaliskuuta 2009 Bebe Zahara Benet Nina Flowers Nina Flowers 2 1. helmikuuta - 26. huhtikuuta 2010 Tyra Sanchez Raven Pandora Boxx 3 24. tammikuuta - 2. toukokuuta 2011 Raja Manila Luzon Yara Sofia 4 30. tammikuuta - 30. huhtikuuta 2012 Sharon Needles Chad Michaels Phi Phi O’Hara Latrice Royale 5 28. tammikuuta - 6. toukokuuta 2013 Jinkx Monsoon Alaska Roxxxy Andrews Ivy Winters 6 24. helmikuuta - 19. toukokuuta 2014 Bianca Del Rio Adore Delano Courtney Act BenDeLaCreme 7 2. maaliskuuta - 1. kesäkuuta 2015 Violet Chachki Ginger Minj Pearl Katya 8 7. maaliskuuta - 16. toukokuuta 2016 Bob The Drag Queen Kim Chi Naomi Smalls Cynthia Lee Fontaine 9 24. maaliskuuta - 23. kesäkuuta 2017 Sasha Velour Peppermint Valentina 10 22. maaliskuuta - 28. kesäkuuta 2018 Aquaria Eureka Kameron Michaels Monet X Change 11 28. helmikuuta - 30. toukokuuta 2019 Yvie Oddly Brooke Lynn Hytes Nina West 12 28. helmikuuta - 29. toukokuuta 2020 Jaida Essence Hall Crystal Methyd Gigi Goode Heidi N. Closet 13 1. tammikuuta - 23. huhtikuuta 2021 Symone Kandy Muse LaLa Ri 14 7. tammikuuta - 22. huhtikuuta 2022 Willow Pill Lady Camden Kornbread "The Snack" Jeté 15 6. tammikuuta - 14. huhtikuuta 2023 Sasha Colby Anetra Malaysia Babydoll Foxx ===Huippu- drag queen haussa: Tähtiloistoa=== Tuotantokausi Esitetty Voittaja Perintösija 1 22. lokakuuta - 26. marraskuuta 2012 Chad Michaels Raven 2 25. elokuuta - 27. lokakuuta 2016 Alaska Detox Katya 3 25. marraskuuta - 15. maaliskuuta 2018 Trixie Mattel Kennedy Davenport 4 14. joulukuuta 2018 - 15. helmikuuta 2019 Trinity The Tuck Monet X Change Monique Heart Naomi Smalls 5 5. kesäkuuta - 24. heinäkuuta 2020 Shea Coulee Jujubee Miz Cracker 6 24. kesäkuuta - 2. syyskuuta 2021 Kylie Sonique Love Eureka Ginger Minj Rajah O’Hara 7 20. toukokuuta - 29. heinäkuuta 2022 Jinkx Monsoon Monét X Change ===Huippu- drag queen haussa UK=== Tuotantokausi Esitetty Voittaja Perintösija Miss Miellyttävä 1 3. lokakuuta - 21. marraskuuta 2019 The Vivienne Divina De Campo Blu Hydrangea 2 14. tammikuuta - 18. maaliskuuta 2021 Lawrence Chaney Bimini Bon Boulash Bimini Bon Boulash 3 23. syyskuuta - 25. marraskuuta 2021 Krystal Versace Ella Vaday Kitty Scott-Claus Anubis Finch UK vs the World 1. helmikuuta - 8. maaliskuuta 2022 Blu Hydrangea Mo Heart Cheryl Hole Janey Jacké Jujubee 4 22. syyskuuta - 24. marraskuuta 2022 Danny Beard Cheddar Gorgeous ===Huippu- drag queen haussa Down Under=== Tuotantokausi Esitetty Voittaja Perintösija Miss Miellyttävä 1 1. toukokuuta - 19. kesäkuuta 2021 Kita Mean Art Simone Karen from Finance Scarlet Adams Anita Wigl’it 2 30. heinäkuuta - 17. syyskuuta 2022 Spankie Jackzon Hannah Conda Kween Kong Yuri Guaii ==Kiistanalaisuudet== Sarjan luojaa, RuPaulia on vuosien mittaan kritisoitu hänen sekä sarjan transfobisista taipumuksista. Sarjan kuudennella kaudella nähtiin “Female or Shemale” -niminen minitehtävä, jossa kilpailijoiden tuli arvata oliko suurennettu kuva naisesta vai drag queenista. Sarja sai palautetta termin “shemale” käytöstä, jota pidetään halventavana terminä transsukupuolisesta naisesta. Sarjan silloinen jakelija Logo TV on sittemmin poistanut kyseisen osan jaksosta kaikilta alustoiltaan. Seuraavalle kaudelle sarjan “You’ve got she-mail” -lausahdus (parodia Huippumalli haussa -ohjelman Tyra-mailista) vaihdettiin heittoon “She done already done had herses”. Vuonna 2018 julkaistussa haastattelussa RuPaul kertoi, ettei varmaankaan antaisi hormonihoidot aloittaneen transnaisen osallistua ohjelmaan, ja sai jälleen kritiikkiä. Samoihin aikoihin hän myös vertasi drag queenina esiintyvän transnaisen hormonihoitoja dopingiin Twitterissä. Hän on pyytänyt anteeksi molemmista jälkeenpäin, ja sarjassa onkin nähty useita transnaisia. Hieman kahdennentoista kauden alettua selvisi, että yksi kilpailijoista, Sherry Pie - oikealta nimeltään Joey Gugliemelli - oli syyllistynyt seksuaaliseen ahdisteluun salanimellä Allison Mossey. Reaktiona tähän, hänet diskattiin ja sarja uudelleeneditoitiin antamaan hänelle niin vähän ruutuaikaa kuin mahdollista. Sherry Pien päähaasteista voittamat rahat lahjoitettiin HLBT-nuorien itsemurhien ehkäisyyn keskittyneelle Trevor Projectille. Sarjan australialaisversio joutui rasismikohun keskelle, kun selvisi, että kahdella kauden kilpailijoista oli rasistista taustaa. Kilpailijoitten paljastuksen jälkeen, internetissä levisi videoita ja kuvia Scarlet Adamsista (oik. Anthony Price) esiintymässä blackfacessa. Toinen kilpailija, Karen from Finance (Richard Chadwick), taas tunnettiin keräilemistään golliwog-nukeista, joista hänellä oli jopa tatuointi. Chadwick poistatti tatuoinnin kritiikin seurauksena. Molemmat kilpailijoista etenivät kaudellaan finaaliin. ==Musiikki== Lähes kaikki sarjassa käytettävä musiikki on peräisin RuPaulin albumeilta Champion, Drag Race, Glamazon, Born Naked ja Realness, poikkeuksena kappaleet joita käytetään huulisynkkaosuudessa. ===Catwalk=== Kappaleet jotka ovat soineet kilpailijoiden kävellessä catwalkilla ovat: *"Cover Girl" (1. tuotantokausi) *"Jealous of My Boogie" (2. tuotantokausi) *"Champion" (3. tuotantokausi) *"Glamazon" (4. tuotantokausi) *“I Bring the Beat" (5. tuotantokausi) *"Sissy That Walk" (6. ja 7. tuotantokausi) *"The Realness" (8. tuotantokausi) *"Category Is..." (9. tuotantokausi) *"Snapshot" (10. tuotantokausi) *"Mighty Love" (11. tuotantokausi) *"Superstar" (12. tuotantokausi) *"Sexy Drag Queen" (Tähtiloistoa-tuotantokaudet 1–3) *"Super Queen" (Tähtiloistoa 4) *"Be Someone" (Tähtiloistoa 5) *"A Little Bit of Love" (UK 1. tuotantokausi) ==DVD- julkaisut== Tuotantokausi Julkaisupäivä Lisäominaisuudet Levyjä 2 6. joulukuuta 2011 * Bonuskohtauksia * Haastatteluja kilpailijoiden kanssa * Pidennettyjä Reunion-kohtauksia 3 3 6. joulukuuta 2011 * Bonuskohtauksia * Haastatteluja kilpailijoiden kanssa * Pidennettyjä Reunion-kohtauksia 4 4 26. kesäkuuta 2012 * Bonuskohtauksia * Kulisseissa kuhisee-jaksoja * Drag Ya Later with Jon & John-jaksoja 5 Tähtiloistoa 1 22. tammikuuta 2013 * Bonuskohtauksia * Kulisseissa kuhisee-jaksoja * Meet the Queens-haastatteluja 2 5 10. kesäkuuta 2013 * Bonuskohtauksia * Kulisseissa kuhisee-jaksoja 5 6 21. lokakuuta 2014 * Bonuskohtauksia * Kulisseissa kuhisee-jaksoja 5 ==Lähteet== ==Aiheesta muualla== * *Logo TV-ohjelmainfo: RuPaul's Drag Race Luokka:2000-vuosikymmenen yhdysvaltalaiset tositelevisiosarjat Luokka:2010-luvun yhdysvaltalaiset tositelevisiosarjat Luokka:2020-luvun yhdysvaltalaiset tositelevisiosarjat Luokka:Dragkulttuuri Luokka:Viihdetaiteilijat Luokka:Logo TV:n televisio-ohjelmat Luokka:VH1:n televisio-ohjelmat Luokka:Televisiosarjat seksuaali- ja sukupuolivähemmistöistä